Εθνική Νότιου Σουδάν (καλαθοσφαίριση ανδρών)

Η εθνική ομάδα καλαθοσφαίρισης ανδρών Νοτίου Σουδάν εκπροσωπεί το Νότιο Σουδάν στις διεθνείς καλαθοσφαιρικές διοργανώσεις. Διοικείται από την Ομοσπονδία Καλαθοσφαίρισης Νότιου Σουδάν, η οποία ιδρύθηκε τον Μάιο του 2011 και έγινε μέλος της FIBA τον Δεκέμβριο του 2013. Η ομάδα έχει το ψευδώνυμο «Φωτεινά Αστέρια».

Ως η πιο πρόσφατα ιδρυθείσα εθνική ομάδα καλαθοσφαίρισης στη FIBA, το Νότιο Σουδάν έχει ήδη συμμετάσχει στο Αφρικανικό Πρωτάθλημα του 2021 και στο Παγκόσμιο Κύπελλο του 2023.

Ιστορία 
Η ομάδα έπαιξε τον πρώτο της ανεπίσημο αγώνα στη Τζούμπα εναντίον της πρωταθλήτριας Ουγκάντα, Πάουερ, στις 13 Ιουλίου 2011. Η Πάουερ κέρδισε τον αγώνα με 86–84.

Το 2016, η ομάδα έπαιξε στο τουρνουά επίδειξης Indigenous Basketball Competition στο Βανκούβερ του Καναδά.

Στις 9 Ιανουαρίου 2016, ανακοινώθηκε από την Ομοσπονδία Καλαθοσφαίρισης Νοτίου Σουδάν ότι ο Τζέρι Στιλ θα γινόταν ο νέος προπονητής της εθνικής ομάδας ανδρών για την προετοιμασία του Αφρικανικού Πρωταθλήματος του 2017. Μέσω της συμφωνίας, ο Στιλ θα ήταν υπό σύμβαση μέχρι τους Ολυμπιακούς Αγώνες του 2020.

Στα προκριματικά του Αφρικανικού Πρωταθλήματος του 2017, η ομάδα τοποθετήθηκε στον Α΄ Όμιλος της Ζώνης 5, μαζί με την Αίγυπτο, την Κένυα και τη Ρουάντα. Το Νότιο Σουδάν έπαιξε τον πρώτο του επίσημο διεθνή αγώνα στις 12 Μαρτίου 2017, εναντίον της Αιγύπτου στο Κάιρο. Θα έχανε από την Αίγυπτο με 87–76 στον πρώτο αγώνα στις 12 Μαρτίου. Δύο μέρες αργότερα, η εθνική ομάδα πήρε την πρώτη νίκη στη φάση των ομίλων εναντίον της Κένυας με 68–66. Την επόμενη μέρα, η ομάδα έχασε με 80–90 από τη Ρουάντα, τοποθετώντας την αργότερα σε αγώνα κατάταξης. Στις 12 Μαρτίου, η ομάδα θα κέρδιζε την Κένυα στον αγώνα κατάταξης με 84–89 στην παράταση.

Ο Στιλ θα απομακρυνόταν από την εθνική με κοινή συμφωνία στις 3 Οκτωβρίου 2017.

Στις 7 Νοεμβρίου 2017, ο Σκοτ Κατ διορίστηκε νέος προπονητής της Εθνικής Νοτίου Σουδάν. Ο Μαντούτ Μπολ, γιος του αείμνηστου Μανούτ Μπολ, ονομάστηκε επίσης βοηθός προπονητή της εθνικής ομάδας.

Τον Νοέμβριο του 2020, ο πρώην All-Star του NBA, Λούολ Ντενγκ, έγινε πρόεδρος της ομοσπονδίας. Για μια σύντομη περίοδο ήταν και προπονητής της ομάδας. Τον Σεπτέμβριο του 2021, ο Ρόιαλ Άιβι, βοηθός προπονητή στους Μπρούκλιν Νετς, έγινε προπονητής της ομάδας. Στο Αφρικανικό Πρωτάθλημα του 2021, το Νότιο Σουδάν έκανε το ντεμπούτο του σε μια μεγάλη διοργάνωση και έφτασε στη φάση των 16, αφού νίκησε τις Ουγκάντα και Καμερούν στη φάση των ομίλων. Στη φάση των 16, το Νότιο Σουδάν κέρδισε την Κένυα και στους προημιτελικούς έχασε από την υπερασπίστρια του τίτλου, Τυνησία.

Στα προκριματικά του Παγκοσμίου Κυπέλλου του 2023, η ομάδα εντυπωσίασε και είχε αήττητο ρεκόρ στον πρώτο γύρο (6–0), κερδίζοντας δύο φορές την πρωταθλήτρια Αφρικής, Τυνησία και προκρίθηκαν από τον τρίτο γύρο των προκριματικών για τον πρώτο τους Παγκόσμιο Κύπελλο.

Στις 28 Αυγούστου, το Νότιο Σουδάν έκανε την πρώτη του νίκη στο Παγκόσμιο Κύπελλο, με μια κυρίαρχη νίκη επί της Κίνας, στη Μανίλα των Φιλιππίνων. Το Νότιο Σουδάν προκρίθηκε στους Θερινούς Ολυμπιακούς Αγώνες του 2024 στο Παρίσι, τερματίζοντας ως η καλύτερη αφρικανική ομάδα στο Παγκόσμιο Κύπελλο, με τη νίκη του επί της Ανγκόλας στον τελευταίο τους αγώνα. Αυτή θα είναι οι πρώτη τους συμμετοχή σε Ολυμπιακούς Αγώνες.

Προπονητές 
Ακολουθεί κατάλογος με όλους τους προπονητές του Νοτίου Σουδάν:

Παραπομπές

Εξωτερικοί σύνδεσμοι 

 
 Προφίλ στη FIBA
 Εθνική Νότιου Σουδάν του 2017  στο Afrobasket.com

 
Νοτιο Σουδαν
καλαθοσφαιριση ανδρών